recursal/SuperWikiNEXT-32B huggingface dataset:
**ওয়াঝমা ফ্রঘ** হলেন একজন নারী অধিকার কর্মী। তিনি ২০০৯ সালে আন্তর্জাতিক সাহসী নারী পুরস্কার লাভ করেছিলেন।

জীবনী
-----

অষ্টম শ্রেণীতে পড়াকালীন সময়ে তিনি তার বাড়িওয়ালার সন্তানদের পড়াতেন, যাতে বাড়িওয়ালা তাদের বাড়িভাড়া হ্রাস করে এবং তিনি ও তার বোন স্কুলে যেতে পারে। তিনি সতের বছর বয়সে পাকিস্তানে আফগান শরণার্থী শিবিরের দুরবস্থা এবং সেখানে নারী নির্যাতনের কাহিনী একটি পাকিস্তানি পত্রিকায় প্রকাশ করেন, যখন তিনি একটি পাকিস্তানি সংবাদপত্রে ইন্টার্নি করতেছিলেন। ১৯৯২ সাল থেকে ২০০১ সাল পর্যন্ত তিনি নারীর ক্ষমতায়ন বিষয়ক কর্মকাণ্ডে জড়িত ছিলেন। তিনি পেশোয়ার
থেকে ২০০১ সালে আফগানিস্তানে ফিরে আসেন। ২০০২ সালে তিনি আফগানিস্তানের নুরিস্তানের নারীদের অবস্থা বিষয়ক একটি প্রতিবেদনের কাজ শেষ করেন। তিনি দেশটির কান্দাহার, গজনি, হেরাত ও পারোয়ান প্রদেশে নারী উন্নয়ন কেন্দ্র প্রতিষ্ঠার সমর্থক ছিলেন।

তিনি আফগান অর্গানাইজেশন রিসার্চ ইন্সটিটিউট ফর উইমেন, পিস অ্যান্ড সিকিউরিটির সহপ্রতিষ্ঠাতা। ২০১৩ সালে তিনি মার্কিন যুক্তরাষ্ট্রে যেয়ে ন্যাটোকে বারংবার মানবাধিকার লঙ্ঘনকারী এক মিলিশিয়া কমান্ডার সম্পর্কে অবহিত করতে চেয়েছিলেন। ঐ মিলিশিয়া কমান্ডার প্রতিনিয়ত তাকে ও তার বোনকে হুমকি দিচ্ছিল। যুক্তরাষ্ট্রভিত্তিক ইন্সটিটিউট অব ইনক্লুসিভ সিকিউরিটি তাকে ছয় থেকে বারো মাসের জন্য ভিজিটিং ফেলো হিসেবে কাজ করার আমন্ত্রণ জানালেও তার ভিসা প্রত্যাখ্যাত হয়েছিল।

তিনি *দ্য গার্ডিয়ান* পত্রিকায় আফগানিস্তান নিয়ে লিখেছেন। তিনি দেশটিতে নারী অধিকার নিয়ে কাজ করে চলেছেন।

তিনি নারীর প্রতি সকল প্রকার বৈষম্য বিলোপ সনদের সমর্থক, যেটি আফগানিস্তান ২০০৩ সালে অনুমোদন করেছিল।

সম্মাননা
--------

ওয়াঝমা ফ্রঘ ২০০৯ সালে আন্তর্জাতিক সাহসী নারী পুরস্কার লাভ করেন।

তথ্যসূত্র
---------

1. 1 2  The Secretary of State's 2009 International Women of Courage Awards
2. 1 2  "Wazhma Frogh - The Independent"। ২৫ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৮ মে ২০১৯।
3. 1 2  Wazhma Frogh: Opening the Doors for Women in Afghanistan | DipNote
4. 1 2 3  Institute for Inclusive Security Wazhma Frogh » Institute for Inclusive Security
5. 1 2  "Frustration in Afghan women's rights struggle"। ২৬ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ৮ মে ২০১৯।
6. ↑  Wazhma Frogh | The Guardian
7. ↑  Afghanistan: Failing Commitments to Protect Women's Rights | Human Rights Watch
8. ↑  CEDAW ratification would be a triumph for Afghan women | TheHill
কলম্বিয়ায় খুঁজে পাওয়া পাথরের বুকে চিত্রকর্ম 
**কলম্বিয়া** (স্পেনীয় ভাষায়: Colombia *কোলোম্বিয়া*) বা **কলম্বিয়া প্রজাতন্ত্র** (República de Colombia *রেপুব্লিকা দ়ে কোলোম্বিয়া*) দক্ষিণ আমেরিকার উত্তর-পশ্চিম অংশে অবস্থিত একটি রাষ্ট্র। কলম্বিয়ার প্রাকৃতিক সম্পদের মধ্যে আছে নয়নাভিরাম সমুদ্র সৈকত, পর্বতমালা এবং নিবিড় সবুজ অতিবৃষ্টি অরণ্য। কিন্তু রাজনৈতিক অস্থিতিশীলতা এবং শক্তিশালী মাদক চোরাকারবারী চক্রের প্রভাবে দেশটি আন্তর্জাতিক অঙ্গনে কুখ্যাতি অর্জন করেছে। যদিও দেশটির গণতান্ত্রিক সরকারব্যবস্থার ইতিহাস পুরনো, তা সত্ত্বেও দেশটিতে লাতিন আমেরিকার দেশগুলির মধ্যে সবচেয়ে বেশি শ্রেণীবৈষম্যমূলক একটি সমাজ বিদ্যমান।

কলম্বিয়া দক্ষিণ আমেরিকার একমাত্র দেশ যার ক্যারিবীয় সাগর ও প্রশান্ত মহাসাগর---উভয় জলভাগেই তটরেখা আছে। কলম্বিয়ার পূর্বে ভেনেজুয়েলা ও ব্রাজিল, দক্ষিণে ইকুয়েডর ও পেরু, এবং উত্তর-পশ্চিমে পানামা। বোগোতা দেশের রাজধানী ও বৃহত্তম শহর।

আমেরিকা মহাদেশদ্বয়ে ইউরোপীয়দের আগমনের আগে বর্তমান কলম্বিয়া যেখানে অবস্থিত, সেই অঞ্চলটিতে বেশ কিছু আদিবাসী আমেরিকান জাতি বাস করত। এদের মধ্যে চিবচা জাতি অন্যতম। ১৬শ শতক থেকে ১৯শ শতক পর্যন্ত কলম্বিয়া স্পেনের একটি উপনিবেশ ছিল। ১৮১৯ সালে দেশটি স্বাধীনতা লাভ করে। স্বাধীনতার পরে এটি একটি নির্বাচিত সরকার-শাসিত প্রজাতন্ত্রে পরিণত হয়।

কলম্বীয় সমাজ উচ্চ ও নিম্ন শ্রেণীতে বিভক্ত এবং এদের মধ্যে বর্ধমান শ্রেণীবৈষম্য বিদ্যমান। ২০শ শতকে দেশটির কফিভিত্তিক অর্থনীতির সাথে সম্পর্কিত ভূমিগুলির মালিকানা সম্প্রসারণের ফলে একটি উল্লেখযোগ্য মধ্যবিত্ত শ্রেণীর উদ্ভব ঘটে। ১৬শ শতকের স্পেনীয় সমাজব্যবস্থা থেকে কলম্বিয়ার প্রকট শ্রেণীবৈষম্যের বীজ বপিত হয় এবং ঔপনিবেশিক আমলে এটি কলম্বীয় সমাজের সাথে অঙ্গীভূত হয়ে যায়। পারিবারিক বংশপরম্পরা, উত্তরাধিকার সূত্রে প্রাপ্ত সম্পদ, এবং জাতিগত পটভূমি কলম্বিয়াতে কোন ব্যক্তির সামাজিক মর্যাদা নিয়ন্ত্রণ করে। বিগত ১০০ বছরে অর্থনৈতিক সমৃদ্ধি ঘটলেও রাজনৈতিক, সামাজিক ও অর্থনৈতিক ক্ষমতা একটি ক্ষুদ্র বিত্তশালী শ্রেণীর হাতে কুক্ষিগত।

২০শ শতকের মধ্যভাগে গৃহযুদ্ধ কলম্বিয়ার সমাজব্যবস্থাকে ক্ষতিগ্রস্ত করে। বামপন্থী গেরিলা ও আধা-সামরিক বাহিনী এবং কলম্বিয়ার সেনাবাহিনীর মধ্যে দেশের গ্রামাঞ্চলে ব্যাপক সংঘর্ষ হয়। একই সময়ে মার্কিন যুক্তরাষ্ট্র ও অন্যান্য ধনী শিল্পোন্নত দেশগুলিতে মাদকদ্রব্যের, বিশেষত কোকেনের চাহিদার ফলে কলম্বিয়াতে অবৈধ মাদক চোরাচালান ব্যবসা প্রসার লাভ করে। কলম্বীয় সরকার মাদক উৎপাদন সীমিত করার এবং বিরোধী গেরিলা বাহিনীর সাথে শান্তিপূর্ণ সমঝোতার চেষ্টা করে যাচ্ছে। ২১শ শতকের শুরুতে এসেও সহিংসতা কলম্বীয় নাগরিকদের জীবনের নিত্যনৈমিত্যিক ঘটনা ছিল।

1)২০১১ সালে সাংবাদিক হলম্যান মরিস এবং চলচ্চিত্র নির্মাতা জোয়ান জোসে লোজানো ইমপিউনিটি নামের একটি তথ্যচিত্র মুক্তি দেন। তথ্যচিত্রের মাধ্যমে কলম্বিয়ার সশস্ত্র সংঘাতের ইতিহাস ঘুরে আসা যায়। তথ্যচিত্রে সংঘাতের শিকার সাধারণ মানুষ এবং বিভিন্ন সশস্ত্র দলের বক্তব্য রয়েছে।

2)জেসাস ১৯২৩ সালে ইতিহাসে ভরপুর একটা শহরে জন্মগ্রহণ করেছিলেন: চিউদাদ বলিভার, যেখানে দেশের প্রথম সংবাদপত্র অবমুক্ত করা হয় আর বৃহত্তর কলম্বিয়া সৃষ্টির ধারণা জন্মলাভ করে।

3)কলম্বিয়ায় শৈত্য প্রবাহের কারণে পরিস্থিতি জটিল আকার ধারণ করেছে। দেশের সবচাইতে ক্ষতিগ্রস্ত এলাকায় এখনো সাহায্য পৌছায়নি।

The situation caused by the cold wave in Colombia is critical, and aid is not arriving to most affected areas of the country

ইতালিয় রাস্তা শিল্পী রিকার্ডো টেন কলম্বো ভূমিকম্পে ভেঙ্গে পড়া ভবনে সমবাহু ত্রিভুজ এঁকেছেন।

তথ্যসূত্র
---------
**কর্ণাটকের পাঠ্যপুস্তক বিতর্ক** মূলত ২০২২ সালের মে-জুন মাসে যখন কর্ণাটক সরকার কর্ণাটকের সরকারি স্কুলসমূহে ব্যবহৃত পাঠ্যবইয়ে পরিবর্তন আনে, তখনই দেখা দেয়। পাঠ্যপুস্তকে কর্ণাটক সরকারের ক্ষমতাসীন দল বিজেপির রাজনৈতিক মতাদর্শ প্রতিফলিত করার অভিযোগ আনা হয়েছে।

'চাড্ডি পোড়াও' প্রচারণা
------------------------

২০২২ সালের জুনে কংগ্রেসের ছাত্র শাখা, ন্যাশনাল স্টুডেন্টস ইউনিয়ন অফ ইন্ডিয়া (NSUI) স্কুলের পাঠ্যপুস্তকের "গেরুয়াবর্ণীকরণ" এর বিরুদ্ধে প্রতিবাদ করেছিল। প্রতীকী প্রতিবাদ হিসেবে তারা শিক্ষামন্ত্রী বিসি নাগেশের বাড়ির বাইরে একটি অন্তর্বাস পুড়িয়ে দেয়। তারা রাষ্ট্রীয় স্বয়ংসেবক সংঘের (আরএসএস) সদস্যদের ইউনিফর্মের শর্টের মতো এক জোড়া খাকি শর্টে আগুন দিয়ে পোড়ায়।

এতে এনএসইউআই কর্মীদের বিরুদ্ধে মন্ত্রীর বাড়িটি পুড়িয়ে দেওয়ার চেষ্টার অভিযোগ তুলে পুলিশের কাছে অভিযোগ করে বিজেপি। কংগ্রেস নেতা সিদ্দারামাইয়া বলেন, "বিক্ষোভের সময় আমরা প্রতীকীভাবে একটি অন্তর্বাস পুড়িয়ে ছিলাম - শুধুমাত্র একটি অন্তর্বাস ছাড়া কিছুই না। কিন্তু পুলিশ ও সরকার এটাকে বড় ইস্যু বানিয়ে বলেছে, আমরা নাকি বাড়ি জ্বালিয়ে দেওয়ার চেষ্টা করছি...। তাই আসুন একটি চাড্ডি-পোড়াও অভিযান শুরু করি," বলে কংগ্রেস "চাড্ডি পোড়াও" অভিযান শুরু করে এবং সিদ্দারামাইয়া ঘোষণা করেন যে, প্রতিবাদের চিহ্ন হিসেবে আরএসএসের 'চাড্ডি' পোড়ানো হবে।

তথ্যসূত্র
---------

1. ↑  Bureau, The Hindu (৭ জুন ২০২২)। "'Why did Karnataka Government appoint non-academician as chairperson of textbook revision committee?'"। *The Hindu* (ইংরেজি ভাষায়)। সংগ্রহের তারিখ ৭ জুন ২০২২।
2. ↑  "Amid 'Saffronisation' Claims, Karnataka Govt Doubles Down on Textbook Syllabus Changes"। *The Wire*। ২৪ মে ২০২২। সংগ্রহের তারিখ ৭ জুন ২০২২।
3. ↑  Dwarakanath, Nagarjun (৭ জুন ২০২২)। "Congress to protest against Karnataka textbook revision on June 9 in Bengaluru"। *India Today* (ইংরেজি ভাষায়)। সংগ্রহের তারিখ ৭ জুন ২০২২।
4. 1 2  "Karnataka: What is 'burn the chaddi' campaign? Know why politicians are burning underwears as protest"। *Free Press Journal* (ইংরেজি ভাষায়)। ৬ জুন ২০২২। সংগ্রহের তারিখ ৭ জুন ২০২২।
5. ↑  Dwarakanath, Nagarjun; K. Karthik (৬ জুন ২০২২)। "RSS sends Karnataka Congress underwear after Siddaramaiah threatens to burn 'chaddis'"। *India Today* (ইংরেজি ভাষায়)। সংগ্রহের তারিখ ৭ জুন ২০২২।
আন্তর্জাতিক মহাকাশ স্টেশনের মহাকাশচারীরে কেবল অণুমহাকর্ষ অনুভব করেন, যা ওজনহীনতার একটি দৃষ্টান্ত।
X গ্রহে **একটি সীসাখন্ডের মুক্ত পতন**। যদিও সীসাখন্ডটি গ্রহটির মাধ্যাকর্ষণের টানে নিচে পড়ছে, বলা হয় এটি একটি ওজনহীন অবস্থায় আছে।
**ওজনহীনতা বা ওজনশূন্যতা** বলতে কোন কারণে অভিকর্ষ বলের দ্বারা পৃথিবীর প্রতি যেকোন বস্তুর এই আকর্ষণের মান শূন্য তথা ওজন শূন্য হওয়ার ঘটনাকে বোঝায়। পৃথিবীর যেকোন বস্তুই একে অপরকে আকর্ষণ করছে । এই আকর্ষণের জন্য পৃথিবীর মধ্যাকর্ষণ শক্তির ভেতরের সকল বস্তুকেই পৃথিবী তার নিজের দিকে টেনে নেয় ।পৃথিবীর অভিকর্ষ বলের দরুণই এ ঘটনা ঘটে থাকে। পৃথিবীর দিকে কোন বস্তুর এ আকর্ষণ বলই হল ঐ বস্তুর **ওজন** ।

কোন বস্তুর উপড় পৃথিবীর অভিকর্ষ বল = বস্তুর ভর x পৃথিবীর অভিকর্ষজ ত্বরণ (W=mg), তাই পৃথিবীর দিকে কোন বস্তু পৃথিবীর অভিকর্ষজ ত্বরণ এর সমান ত্বরণে ধাবিত হলে ঐ বস্তুটি ওজনহীনতা অনুভব করবে।

আবার নিউটনের গতির ৩য় সূত্র থেকে আমরা জানি যে, প্রত্যেক ক্রিয়ারই সমান ও বিপরীত প্রতিক্রিয়া রয়েছে।
তাই পড়ন্ত বস্তুর ক্ষেত্রে বস্তু কর্তৃক বল থাকলেও তার প্রতিক্রিয়া থাকে না।
তাই W=mg=0 হয়। অর্থাৎ বস্তুর প্রকৃত ভর থাকলেও বস্তুটি ওজনহীন হয়।

২০০৪ সালে অক্টোবরে, ZERO-G এর প্রথম বাণিজ্যিক ফ্লাইট উড়ে সব প্রধান বিমান বাহক এর সমান নিরাপত্তা মান অনুযায়ী পরিচালিত হয় এবং সাধারণ জনগণের জন্য প্রথম এবং একমাত্র বাণিজ্যিক জিরো গ্রাভিটি (ওজনহীনতা) ফ্লাইট হিসাবে পর্যটন শিল্পের মধ্যে প্রতিষ্ঠিত হয়।

তথ্যসূত্র
---------
বোগোটায় গাঁজা ট্রাফিক লাইট সাইন
**কলম্বিয়াতে গাঁজা** বাণিজ্যিক বিক্রয়ের জন্য অবৈধ, তবে কিছু চিকিৎসা ব্যবহারের জন্য বৈধ, এবং ব্যক্তিগত চাষ এবং সেবনকে অপরাধমূলক করা হয়েছে।

ইতিহাস
------

 সিয়েরা নেভাদা দে সান্তা মার্তায় গাঁজা বাগান
কলম্বিয়াতে গাঁজা চাষ করা হয়েছে ঔপনিবেশিক যুগের শেষের দিক থেকে, যখন শণ তার শিল্প তন্তুর জন্য জন্মেছিল। যদিও সেই প্রারম্ভিক রাজ্যেও, গাঁজা তার সাইকোঅ্যাকটিভ ব্যবহারের জন্য স্বীকৃত ছিল, কিন্তু এগুলি মূলত কলম্বিয়ান সমাজের প্রান্তে সীমাবদ্ধ ছিল এবং ক্যাথলিক চার্চ এবং জাতীয় আইন দ্বারা নিরুৎসাহিত হয়েছিল।  ১৯২০-এর দশকের মধ্যে, সম্ভবত ক্যারিবীয় অঞ্চলে ব্যাপকভাবে গাঁজার ব্যবহারে উৎসাহিত হয়ে, আটলান্টিক বন্দরগুলিতে, বিশেষ করে ব্যারানকুইলাতে গাঁজার বিনোদনমূলক ব্যবহার উদ্ভূত হয়েছিল, যা কলম্বিয়ান সরকারকে ১৯৩৯ এবং ১৯৪৬ সালে গাঁজাকে আরও সীমাবদ্ধ করতে নেতৃত্ব দেয়। 

১৯৬০ এবং ১৯৭০-এর দশকে, উত্তর আমেরিকার গাঁজা পাচারকারীরা কলম্বিয়ায় প্রবেশ করে, যার ফলে সিয়েরা নেভাদা দে সান্তা মার্তা এবং উরাবা উপদ্বীপে উৎপাদন বৃদ্ধি পায়, যেখানে এই অঞ্চলের উত্তর দিকে কলার বিশাল চালানে গাঁজা পাচার করা হয়। 

একাডেমিক স্টিভেন বেন্ডারের মতে, কলম্বিয়ার গাঁজা "কলম্বিয়ান" নামে পরিচিত, যেমনটি আমেরিকান রক জুটি স্টিলি ড্যানের ১৯৮০ সালের গান "হে নাইনটিন"-এ উল্লেখ করা হয়েছে।

অপরাধীকরণ
---------

১৯৯৪ সালে কলম্বিয়ার সাংবিধানিক আদালত রায় দেয় যে ব্যক্তিগত ব্যবহারের জন্য পরিমাণে গাঁজা এবং অন্যান্য মাদকদ্রব্যের দখল বৈধ ছিল।  ২০১২ সালে কলম্বিয়ান সরকার আনুষ্ঠানিকভাবে ২০ গ্রাম পর্যন্ত গাঁজা রাখাকে অপরাধমুক্ত করে।  ২০১৫ সালে কলম্বিয়ার সুপ্রিম কোর্ট রায় দেয় যে ২০টি পর্যন্ত গাঁজা গাছের চাষের অনুমতি দেওয়া হয়েছিল।

মেডিকেল গাঁজা
-------------

২০১৫ সালে, রাষ্ট্রপতি জুয়ান ম্যানুয়েল স্যান্টোস চিকিৎসা ব্যবহারের জন্য গাঁজা এবং ডেরিভেটিভস এবং ডিসপেনসারির জন্য নির্দেশিকা প্রতিষ্ঠা করার জন্য আইনে স্বাক্ষর করেছিলেন।

তথ্যসূত্র
---------

1. 1 2  James D. Henderson (১০ ফেব্রুয়ারি ২০১৫)। *Colombia's Narcotics Nightmare: How the Drug Trade Destroyed Peace*। McFarland। পৃষ্ঠা 27–। আইএসবিএন 978-0-7864-7917-7।
2. ↑  Gabriel G. Nahas; Kenneth M. Sutin (৫ এপ্রিল ১৯৯৯)। *Marihuana and Medicine*। Springer Science & Business Media। পৃষ্ঠা 640–। আইএসবিএন 978-1-59259-710-9।
3. ↑  Bender, Steven (২০০৮)। *The Significance of Spanish in English-only Times*। Floricanto Press। পৃষ্ঠা 109। আইএসবিএন 9781888205084।
4. ↑  Treaster, Joseph B. (৭ মে ১৯৯৪)। "Use of Drugs Is Legalized By Colombia"। *The New York Times*। সংগ্রহের তারিখ ২৮ জুলাই ২০১৮।
5. ↑  "Colombia decriminalizes cocaine, marijuana | Public Radio International"। Pri.org। ২০১২-০৬-৩০। সংগ্রহের তারিখ ২০১৬-১১-২৬।
6. ↑  Alsema, Adriaan (১২ আগস্ট ২০১৫)। "Colombia decriminalizes marijuana cultivation up to 20 plants"। *Colombia Reports*। সংগ্রহের তারিখ ২৮ জুলাই ২০১৮।
7. ↑  Paula Carrillo (২০১৫-১২-২২)। "Colombia legalizes medical marijuana"। Yahoo.com। ২০১৬-১১-১৮ তারিখে মূল থেকে আর্কাইভ করা। সংগ্রহের তারিখ ২০১৬-১১-১৮।

আরও পড়া
--------

* 
*
***কলিয়ারের নতুন বিশ্বকোষ*** বা **কলিয়ার'স নিউ এনসাইক্লোপিডিয়া** পিএফ কলিয়ার এন্ড সন্স দ্বারা ১৯০২ থেকে ১৯২৯ সাল পর্যন্ত প্রকাশিত হয়েছিল। এটি আরও বিখ্যাত *কলিয়ার'স এনসাইক্লোপিডিয়া* থেকে আলাদা যা ১৯৪৯ সালে প্রকাশিত হতে শুরু করে, যদিও তাদের একই প্রকাশক এবং একই নাম ছিল। ১৯০২ সালে ১৬টি খণ্ডে প্রথম প্রকাশিত হয়েছিল, সেটটি প্রায়ই পুনর্মুদ্রিত হয়েছিল, যদিও ১৯২১ সাল পর্যন্ত সম্পূর্ণরূপে সংশোধিত হয়নি। পরবর্তী সংস্করণগুলি ১৯২৬, ১৯২৮ এবং ১৯২৯ সালে প্রকাশিত হয়েছিল। সংশোধনের পরিবর্তে, ১৯০৫ এবং ১৯২১ সালের মধ্যে সেটটি ছিল *কলিয়ার'স সেলফ ইনডেক্সিং বার্ষিক* দ্বারা পরিপূরক। যাইহোক, এটি ১৯২১ সালে বন্ধ হয়ে যায় এবং একটি "বার্ষিক সংশোধন পরিষেবা" শুরু হয়। এটি সেই সময়ের কাছাকাছি ছিল যখন এনসাইক্লোপিডিয়া সাবটাইটেল "একটি আলগা-পাতা এবং স্ব-সংশোধনী রেফারেন্স কাজ" অর্জন করেছিল।

দ্য *ইউনিভার্সিটি এনসাইক্লোপিডিয়া অফ টুয়েন্টিথ সেঞ্চুরি নলেজ* ১৯০২ সালে ১০ খণ্ডে কলিয়ার দ্বারা প্রকাশিত হয়েছিল স্পষ্টতই এই কাজের একটি সংক্ষিপ্ত বা পুনর্মুদ্রণ।

তথ্যসূত্র
---------

1. ↑  *Collier's new encyclopedia: a loose-leaf and self-revising reference work ... with 490 illustrations and ninety-six maps : Yearly revision service, 1921-1931.*
2. ↑  S. Padraig Walsh *Anglo-American General Encyclopedias 1704-1967* New York: R. R. Baker and Company, 1968 p.28
3. ↑  Walsh p.174
**ওয়েস্টার্ন অ্যাসোসিয়েশন অফ স্কুল অ্যান্ড কলেজস** হল ক্যালিফোর্নিয়া এবং হাওয়াই, গুয়াম, মার্কিন সামোয়া আমেরিকান সামোয়া এবং উত্তরাঞ্চলের সরকারী এবং বেসরকারী বিশ্ববিদ্যালয়, কলেজ, মাধ্যমিক এবং প্রাথমিক বিদ্যালয়গুলির স্বীকৃতি প্রদানকারী একটি সংস্থা। মারিয়ানাস দ্বীপপুঞ্জ, মার্শাল দ্বীপপুঞ্জ ছাড়াও, ফেডারেটেড স্টেটস অফ মাইক্রোনেশিয়া, পালাউ, প্যাসিফিক রিম, পেরু, চেক প্রজাতন্ত্র, আর্মেনিয়া এবং পূর্ব এশিয়া।

২০১২ পর্যন্ত, ডব্লিউএএসসি তিনটি ইউনিট সহ একটি একক সংস্থা ছিল। ২০১২ সালে, বিভিন্ন ইউনিট তিনটি পৃথক সংস্থায় বিভক্ত হয়েছে যেগুলি তাদের নামের অংশ হিসাবে ডব্লিউএএসসি সংক্ষিপ্ত রূপ ভাগ করে চলেছে: স্কুলগুলির জন্য অ্যাক্রিডিটিং কমিশন (এসিএস ডব্লিউএএসসি), কমিউনিটি এবং জুনিয়র কলেজগুলির জন্য স্বীকৃতি কমিশন (এসিসিজেসি), এবং ডব্লিউএএসসি সিনিয়র কলেজ এবং বিশ্ববিদ্যালয় কমিশন (ডব্লিউএসসিইউসি)।

স্কুলের জন্য স্বীকৃত কমিশন
--------------------------

স্কুলগুলির জন্য অ্যাক্রিডিটিং কমিশন (এসিএস ডব্লিউএএসসি)  কলেজ স্তরের নীচের স্কুলগুলিকে স্বীকৃতি দেয়। প্রাথমিক, জুনিয়র উচ্চ, মধ্যম, উচ্চ এবং প্রাপ্তবয়স্ক স্কুলগুলি অন্তর্ভুক্ত, সরকারী, বেসরকারী, বা গির্জা-সম্পর্কিত। এসিএস ডব্লিউএএসসি অলাভজনক, অ-ডিগ্রী প্রদানকারী পোস্ট সেকেন্ডারি প্রতিষ্ঠানগুলিকেও স্বীকৃতি দেয়।

কমিউনিটি এবং জুনিয়র কলেজের জন্য স্বীকৃত কমিশন
----------------------------------------------

কমিউনিটি অ্যান্ড জুনিয়র কলেজের জন্য অ্যাক্রিডিটিং কমিশন (এসিসিজেসি)  সরকারি এবং বেসরকারি পোস্ট-সেকেন্ডারি প্রতিষ্ঠানগুলিকে মূল্যায়ন করে এবং স্বীকৃতি দেয় যেগুলি দুই বছরের শিক্ষা কার্যক্রম অফার করে এবং অ্যাসোসিয়েট ডিগ্রি প্রদান করে।

এসিসিজেসি-এর লক্ষ্য হল সদস্য প্রতিষ্ঠানগুলিকে "শিক্ষাগত মান এবং শিক্ষার্থীদের শেখার এবং অর্জনকে এগিয়ে নিতে সাহায্য করা। এই সহযোগিতা উদ্ভাবন, স্ব-বিশ্লেষণ, সমকক্ষ পর্যালোচনা এবং মান প্রয়োগের মাধ্যমে প্রাতিষ্ঠানিক শ্রেষ্ঠত্ব এবং ক্রমাগত উন্নতিকে উৎসাহিত করে।"

ডব্লিউএসসিইউসি সিনিয়র কলেজ এবং বিশ্ববিদ্যালয় কমিশন
----------------------------------------------------

ডব্লিউএএসসি সিনিয়র কলেজ এবং ইউনিভার্সিটি কমিশন (ডব্লিউএসসিইউসি) হল কলেজ এবং বিশ্ববিদ্যালয় গুলির জন্য একটি প্রাতিষ্ঠানিক স্বীকৃতি প্রদানকারী সংস্থা যা স্নাতক ডিগ্রি বা আরও উন্নত ডিগ্রি প্রদান করে। 

এটি প্রাথমিকভাবে এবং এখনও প্রাথমিকভাবে ক্যালিফোর্নিয়া, হাওয়াই এবং প্রশান্ত মহাসাগরের প্রতিষ্ঠানগুলিকে স্বীকৃতি দেয়, সেইসাথে মার্কিন ডব্লিউএসসিইউসি-এর বাইরের সীমিত সংখ্যক প্রতিষ্ঠানকে ইউএস ডিপার্টমেন্ট অফ এডুকেশন দ্বারা অনেকগুলি প্রোগ্রামে ফেডারেল তহবিলের জন্য প্রাতিষ্ঠানিক যোগ্যতার প্রত্যয়ন হিসাবে স্বীকৃত করা হয়, যার মধ্যে রয়েছে ফেডারেল আর্থিক সহায়তায় ছাত্রদের অ্যাক্সেস।

আরো দেখুন
---------

* উচ্চ শিক্ষার স্বীকৃতির জন্য কাউন্সিল
* উচ্চ শিক্ষার স্বীকৃত অ্যাক্রিডিটেশন অ্যাসোসিয়েশনের তালিকা
* মার্কিন যুক্তরাষ্ট্রের শিক্ষা বিভাগ

তথ্যসূত্র
---------

1. ↑  "Western Association of School and Colleges (WASC)"। সংগ্রহের তারিখ ১১ অক্টোবর ২০২৩।
2. ↑  "Western Association of Schools & Colleges - WASC ACS - Welcome"। Acswasc.org। সংগ্রহের তারিখ ১১ অক্টোবর ২০২৩।
3. ↑  "Accrediting Commission for Community and Junior Colleges | Western Association of Schools and Colleges"। Accjc.org। সংগ্রহের তারিখ ১১ অক্টোবর ২০২৩।
4. ↑  "About Us - ACCJC"। *accjc.org*। সংগ্রহের তারিখ ১১ অক্টোবর ২০২৩।
5. ↑  "About Us - WASC Senior College and University Commission"। *www.wscuc.org*। সংগ্রহের তারিখ ১১ অক্টোবর ২০২৩।
**কর্মজীবী মহিলা** হল একটি শব্দ যা এমন একজন মহিলাকে বর্ণনা করে যার জীবনের প্রধান লক্ষ্য নিজের জন্য একটি কর্মজীবন তৈরি করা। ১৯৩০-এর দশকে মার্কিন প্রেক্ষাপটের সময়ে এই শব্দটি প্রথম ব্যবহার করা হয়েছিল, তখন এটি বিশেষভাবে এমন মহিলাদের মধ্যে পার্থক্য করার জন্য ব্যবহৃত হয়েছিল যারা হয় বাড়িতে কাজ করত বা বাড়ির বাইরে একটি নিম্ন স্তরের চাকরিতে অর্থনৈতিক প্রয়োজন হিসাবে কাজ করত এবং কর্মজীবী হিসাবে চাকরি খুঁজতে সক্ষম ছিলেন এমন মহিলাদের মধ্যে পার্থক্য করতে ব্যবহৃত হয়েছিল। এর অর্থ হল সৃজনশীলতা, বৃদ্ধি ও সাংগঠনিক দক্ষতার জন্য স্থান সহ পেশাদার বা ব্যবসায়িক পেশায় চাকরি। তবুও মহিলারা এই বৈশিষ্ট্যগুলি ছাড়াই চাকরি গ্রহণ করে তাদের লক্ষ্যগুলির কারণে এখনও 'কর্মজীবী মহিলা' হিসাবে বিবেচিত হতে পারে, উদাহরণস্বরূপ মহিলারা "শুধু তাদের পরিবারকে সমর্থন করার জন্য নয়, ব্যক্তিগত অর্থনৈতিক স্বাধীনতার জন্য বা নিস্তেজ দেশীয় জীবন থেকে পালানোর উপজাত হিসাবে অথবা অন্য মহিলাদের সাথে কাজ করার সামাজিকতার জন্য কাজ করতে চেয়েছিলেন।"

মার্কিন যুক্তরাষ্ট্রে
---------------------

'কর্মজীবী মহিলা' শব্দটি প্রথম ১৯৩০-এর দশকে মহিলাদের মনে করিয়ে দেওয়ার উপায় হিসাবে তৈরি করা হয়েছিল যে কর্মজীবনকে তার স্বামী ও পরিবারের চেয়ে বেশি গুরুত্ব দেওয়া উচিত নয়। এই শব্দটি প্রায়শই বিংশ শতাব্দীর শেষার্ধ জুড়ে ব্যবহৃত হত ও একবিংশ শতাব্দীতেও এর ব্যবহার অব্যাহত রয়েছে।

দ্বিতীয় বিশ্বযুদ্ধের আগে, বেশিরভাগ মার্কিন মহিলারা বাড়িতে কাজ করতো এবং যারা বাড়ির বাইরে কাজ করতো তারা মূলত তরুণী ও অবিবাহিত বা বিধবা ছিল। জনশুমারি দপ্তর গণনা করেছে যে, ১৯০০-এর দশকের শুরুতে মাত্র ২০ শতাংশ মহিলা মজুরি পেতেন এবং সেই মহিলাদের মধ্যে মাত্র ৫ শতাংশ বিবাহিত ছিল। এই সংখ্যাগুলি এই সত্যটিকে উপেক্ষা করেছিল যে বাড়িতে অনেক মহিলার কাজের মধ্যে পারিবারিক ব্যবসায় কাজ করা ও বিক্রয়ের জন্য পণ্য উৎপাদন করাও অন্তর্ভুক্ত ছিল। তারা বিভিন্ন জাতিগত পটভূমির মহিলাদের অভিজ্ঞতার পার্থক্যকেও উপেক্ষা করে। উদাহরণস্বরূপ, "আফ্রিকান মার্কিন মহিলারা সেই সময়ে শ্বেতাঙ্গ মহিলাদের তুলনায় প্রায় দ্বিগুণ শ্রমশক্তিতে অংশগ্রহণের সম্ভাবনা ছিল।"

তথ্যসূত্র
---------

1. ↑  Orange, Michelle (২০১৭-০৪-১৯)। "Professional Lives: Career Women on Film" (ইংরেজি ভাষায়): 178–181। আইএসএসএন 2154-6932।
2. ↑  Stricker, Frank (২০১২-০২-১৪)। "Cookbooks and Law Books: The Hidden History of Career Women in Twentieth Century America"। *Professional and White-Collar Employments* (ইংরেজি ভাষায়)। K. G. Saur। পৃষ্ঠা 437–455। আইএসবিএন 978-3-11-097638-0। ডিওআই:10.1515/9783110976380.437।
3. ↑  Orange, Michelle (২০১৭)। "Professional Lives: Career Women on Film": 178–181 – Project MUSE-এর মাধ্যমে।
4. ↑  "Career Woman"। *Google Ngram Viewer*। সংগ্রহের তারিখ ১২ এপ্রিল ২০২২।
5. ↑  Helson, Ravenna (১৯৭২)। "The Changing Image of the Career Woman" (ইংরেজি ভাষায়): 33–46। আইএসএসএন 1540-4560। ডিওআই:10.1111/j.1540-4560.1972.tb00016.x।
6. ↑  "The history of women's work and wages and how it has created success for us all"। *Brookings* (ইংরেজি ভাষায়)। ২০২০-০৫-০৭। সংগ্রহের তারিখ ২০২০-১১-০৬।
**কর্মাবাই** (২০ জানুয়ারী ১৬১৫ - ১৬৩৪) একজন জাট ছিলেন-তিনি **ভক্ত শিরোমণি কর্মাবাই** নামেও পরিচিত। তিনি ১৬১৫ সালের ২০ জানুয়ারী নাগৌর জেলার কালওয়া গ্রামে জীবনজি দুদির পরিবারে জন্মগ্রহণ করেন। তিনি কৃষ্ণের ভক্ত ছিলেন।কর্মাবাইয়ের পিতা কৃষ্ণভক্ত ছিলেন। একবার তাকে বাড়ি থেকে দূরে কিছু কাজ করতে হয়েছিল, তাই তিনি কর্মাবাইকে নির্দেশ দিয়েছিলেন ভগবানকে অন্ন (ভোগ) নিবেদন করার পরেই প্রসাদ গ্রহণ করতে হবে। কর্মা তখন ছিলেন খুব কম বয়সী এবং তিনি এই নির্দেশটি অক্ষরে অক্ষরে গ্রহণ করেন। কর্মা পরদিন সকালে ঘুম থেকে উঠে প্রভুর উদ্দেশ্যে খিচুড়ি প্রস্তুত করলেন। কিন্তু যখন তিনি দেখলেন যে প্রভু ভোগ গ্রহণ করছেন না, তখন নিষ্পাপ কর্মাবাইও কিছু আহার করেন নি এবং প্রভুর সামনে এসে তার খাওয়ার অপেক্ষা করতে থাকেন।

ভগবান শ্রীকৃষ্ণ তার সংকল্প দেখে অত্যন্ত মুগ্ধ হলেন এবং তার প্রতি করুণা করলেন। তিনি স্বয়ং তার সামনে আবির্ভূত হয়ে তার খিচুড়ি ভক্ষণ করলেন।

তার পিতা ফিরে আসা পর্যন্ত কর্মা এই নিয়ম অনুসরণ করেছিল। তার পিতা ফিরে এলে, কর্মা তাকে সব খুলে বলল। তার বাবা হতবাক হলেন এবং তাকে বিশ্বাস করতে অস্বীকার করেন। কর্মা তার নির্দোষতা প্রমাণ করার জন্য আবারো আবির্ভূত হওয়ার জন্য ভগবানের কাছে অনুরোধ করলেন। করুণাময় ভগবান শ্রীকৃষ্ণ এইভাবে তাঁর ভক্তের নির্দোষতা প্রমাণ করার জন্য পুনরায় কর্মার সামনে উপস্থিত হন।

প্রচলিত বিশ্বাস যে তিনি কৃষ্ণের উপস্থিতিতে কৃষ্ণকে 'খিচুড়ি' দিয়েছিলেন। এই খবর ছড়িয়ে পড়লে এবং পুরীর সাধুদের কাছে পৌঁছলে তারা কর্মাবাইকে সেখানে এসে ভগবানকে খিচুড়ির ভোগ দিতে বলেন। কৃষ্ণও সেখানে আবির্ভূত হয়েছিলেন। এরপর কর্মাবাই পুরীতে বাস করতে শুরু করেন।

এক লোকগীতি বলে যে -

*থালি ভার'র লাইয়ি খিচাদো ওপার ঘি কি বাটকি* !

*জীমো মার শ্যাম ধনি জিমাভাই বেটি জাত কি* !!

কর্মাবাই ২৫ জুলাই ১৬৩৪ সালে পুরীতে জীবন্ত সমাধি গ্রহণ করেন।

বর্তমানে পুরী জগন্নাথ রথযাত্রার সময়, ভগবান জগন্নাথের রথ তার সমাধির কাছে অল্প সময়ের জন্য অবস্থান করে। বিশ্বাস করা হয় যে, তার দৃষ্টি ছাড়া রথটি এক ইঞ্চিও নড়তে পারে না এবং এটি কর্মাবাইয়ের জন্য ভগবানের স্বীয় অভিরুচি।

তথ্যসূত্র
---------



টেমপ্লেট:হিন্দু জীবনী
**ওডেট-ক্যাসকেডেক-বোলোরে** বা **ওসিবি** হল ফরাসী রোলিং পেপার ব্র্যান্ড। ১৯১৮ সালে ব্রিটানির কুইম্পারের কাছে Ergué-Gabéric-এ প্রতিষ্ঠিত হয়েছিল। এটি জুলাই ২০০০ সাল পর্যন্ত বোলোরে গ্রুপের উপর নির্ভরশীল ছিল, এরপর ফ্রেঞ্চ কোম্পানি রিপাবলিক টেকনোলজিস ইন্টারন্যাশনাল, রিপাবলিক টোব্যাকো (মার্কিন যুক্তরাষ্ট্রের শিকাগো ভিত্তিক কোম্পানি) ব্র্যান্ডটি গ্রহণ করে।

ইতিহাস
------

১৮২২ সালে, রেনে বোলোরে চীন থেকে অত্যন্ত পাতলা কাগজ তৈরির একটি প্রক্রিয়া আমদানি করেন। একই বছর তিনি ওডেটের তীরে একটি কাগজের কল স্থাপন করেন, তারপরে, ১৮৯৩ সালে, আইসোলের তীরে ক্যাসকাডেকে আরেকটি কারখানা চালু করেন।

১৯১৮ সালে, রেনে বোলোরের একজন বংশধর, জিন-রেনে বোলোরে ওডেট-ক্যাসকেডেক-বোলোরে বা ওসিবি ব্র্যান্ডটি তৈরি করেন। ১৯৮১ সালে, ভিনসেন্ট বোলোরে একটি সাংকেতিক ফ্রাঙ্কের বিনিময়ে পারিবারিক কাগজের কল কিনে নিয়েছিলেন।

তথ্যসূত্র
---------

1. ↑  "Now, drug abuse too goes online"। দ্য হিন্দু। ১৬ মার্চ ২০১৫। সংগ্রহের তারিখ ১২ মার্চ ২০২৩।
2. 1 2  "OCB History"। রোল ওসিবি। সংগ্রহের তারিখ ১২ মার্চ ২০২৩।

বহিঃসংযোগ
---------


উইকিমিডিয়া কমন্সে **ওডেট-ক্যাসকেডেক-বোলোরে** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন
গুজরাতের  উপকূলে খাম্বাত উপসাগর
**কাল্পসার প্রকল্প**  
হল ভারতের গুজরাত সরকার-এর একটি বাঁধ নির্মাণের প্রকল্প।এই প্রকল্পে গুজরাত সরকার খাম্বাত উপসাগর-এর মাঝ বারাবর বাঁধ নির্মাণের পরিকল্পনা নিয়েছে।এই বাঁধটি ৬৪ কিলোমিটার (৪০ মা) দীর্ঘ হবে।বাঁধটি সাধু জলের ভান্ডার হিসাবে ব্যবহৃত হবে।এই জল উপসাগরের পার্শবর্তী গুজরাতের জেলা যেমন ভাবনগর জেলাতে পাঠানো হবে পানীয় জল হিসাবে।বাঁধটি নির্মাণ হলে গুজরাতের দক্ষিণ অংশের সঙ্গে সৌরাষ্ট্র-এর যোগাযোগ সহজ হবে।বাঁধের উপর ১০ লেনের দ্বিমুখি একটি সড়ক নির্মিত হবে।এই বাধে বায়ু শক্তি থেকে বিদ্যুৎ কেন্দ্র নির্মাণ হবে ।৫,৮৮০ মেগাওয়াড বিদ্যুৎ উৎপাদিৎ হবে।

অবস্থান
-------

বাঁধটি পশ্চিমে ভাবনগরের উত্তরের অংশ থেকে পূর্বে বারুচ জেলার ধয়েজ পর্যন্ত ৬৪ কিমি বাধ নির্মিত হবে।

বিবরন
-----

খাম্বাত উপসাগরের তিন দিক গুজরাত রাজ্যের উপকূল অবস্থিত।এই উপসাগরে নর্মদা ,সবরমতি ,মাহি, ধাদার এবং সৌরষ্ট্র অঞ্চলের বহু নদী পতিত হয়েছে।বাধ নির্মাণ শেষ হলে এই বাধের মধ্যে নদী গুলি সাধু জল উপসাগরে বয়ে আনবে ।ফলে সাগরের লবনাক্ত জল ধীরে ধীরে সাধু জলে পরিনত হবে।এই জল সৌরাষ্ট্রের বিভিন্ন জেলায় পানীয় জল হিসাবে ব্যবহৃত হবে প্ররিস্রুত করার পর।এর ফলে গুজরাতের পানীয় জলের সমস্যায় সমাধান হবে।এই উপসাগরের জল বহু শিল্পক্ষেত্রেও ব্যবহার করা যাবে।ফলে গুজরাত রাজ্যের একট বিরাট অর্থনৈতিক পরিবর্তন হবে।

আরও দেখুন
---------

* মাহি বাজাজ সাগর বাঁধ

তথ্যসূত্র
---------

1. ↑  "Modi's hankering for illusory legacy of mega water project" (পিডিএফ)। ২১ আগস্ট ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ মে ২০১৪।
2. ↑  "Kalpasar to break ground in 2013"। সংগ্রহের তারিখ ২৯ মে ২০১৪।
3. ↑  "Kalpasar Project"। ২৩ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ২৯ মে ২০১৪।
4. ↑  ""South Korea to Build Sea Wall in India""।
5. ↑  "Gujarat plans first over the sea dam"। সংগ্রহের তারিখ ২৯ মে ২০১৪।
কলাবিদ্যায় স্নাতক ফিতা
**কলাবিদ্যায় স্নাতক** একটি প্রথম স্তরের উচ্চশিক্ষায়তনিক উপাধি যা এমন একজন উচ্চশিক্ষার্থীকে প্রদান করা হয়, যে মানববিদ্যা, কলাবিদ্যা বা সামাজিক বিজ্ঞান ক্ষেত্রে তিন থেকে চার বছর মেয়াদী বহুসংখ্যক পূর্বনির্ধারিত পাঠক্রম (কোর্স) সফলভাবে সমাপ্ত করেছে। এটিকে ইংরেজি ভাষাভিত্তিক উচ্চশিক্ষা ব্যবস্থায় "ব্যাচেলর অব আর্টস" (Bachelor of Arts) বা সংক্ষেপে "বিএ" (BA) বলা হয়।

কলাবিদ্যায় স্নাতক বিশ্বব্যাপী বিশ্ববিদ্যালয় বা বিশ্ববিদ্যালয় পর্যায়ের মহাবিদ্যালয়গুলিতে সর্বাধিক সংখ্যায় প্রদানকৃত উচ্চশিক্ষায়তনিক উপাধি। বেশিরভাগ বিশ্ববিদ্যালয়ে উদারপন্থী কলাবিদ্যা শিক্ষাক্রম (যেমন মানববিদ্যা, কলাবিদ্যা, সামাজিক বিজ্ঞান, ভাষাবিজ্ঞান, সাংস্কৃতিক বিদ্যা, ইত্যাদি) অনুসরণকারী শিক্ষার্থীদেরকে এই উপাধি প্রদান করা হয়। তবে কিছু কিছু ক্ষেত্রে তথ্যবিজ্ঞান ও ব্যবসায়িক বিজ্ঞানসমূহের জন্যও কলাবিদ্যায় স্নাতক উপাধি প্রদান করা হতে পারে। এছাড়া কিছু ঐতিহ্যবাহী বিশ্ববিদ্যালয় যেমন যুক্তরাজ্যের কেমব্রিজ বিশ্ববিদ্যালয় ও অক্সফোর্ড বিশ্ববিদ্যালয় তাদের সমস্ত পাঠ্যবিষয়ের জন্যই, এমনকি বৈজ্ঞানিক পাঠ্যবিষয়গুলির জন্যও কলাবিদ্যায় স্নাতক উপাধি প্রদান করে থাকে। যুক্তরাজ্যে ও ব্রিটিশ ঔপনিবেশিক বলয়ভুক্ত কিছু দেশে তিন বছর মেয়াদী শিক্ষাক্রম সমাপ্ত করলে সেটিকে প্রাথমিক স্নাতক বলা হয়, অন্যদিকে চার বছর মেয়াদী শিক্ষাক্রম শেষ করলে সেটিকে সম্মানসহ স্নাতক বলা হয়।

কলাবিদ্যায় স্নাতক উপাধি প্রদানকারী শিক্ষাক্রমে পরিষ্কারভাবে যোগাযোগ স্থাপন, সমালোচনামূলক দৃষ্টিতে ধারণা ও তত্ত্বসমূহ বিশ্লেষণ করার উপরে প্রাধান্য দেওয়া হয়। এর বিপরীতে বিজ্ঞানে স্নাতক উপাধি প্রদানকারী শিক্ষাক্রমে গবেষণা ও গাণিতিক দক্ষতার উপরে বেশি জোর দেওয়া হয়। শেষ শিক্ষাবর্ষে সাধারণত একটি অভিসন্দর্ভ রচনা করতে হয়, যেখানে শিক্ষার্থী যুক্তির সাথে তার অভিমত ও সিদ্ধান্ত পেশ করে।

তথ্যসূত্র
---------

1. ↑  "Definition of 'Bachelor of Arts'"। *COBUILD Advanced English Dictionary*। HarperCollins Publishers। সংগ্রহের তারিখ ২৮ মার্চ ২০২১।
2. ↑  "Bachelor of Arts"। *Merriam-Webster.com Dictionary*। Merriam-Webster। সংগ্রহের তারিখ ২৮ মার্চ ২০২১।
**ওয়ান্ডারল্যান্ড** একটি অসমাপ্ত বিনোদন পার্ক প্রকল্প যা চেনঝুয়াং গ্রাম (陈庄村), নানকাউ টাউন (南口地区), চাংপিং জেলা, বেইজিং, চীনে অবস্থিত। মূলত থাইল্যান্ড-ভিত্তিক গৃহনির্মাণকারী রেইনউড গ্রুপ দ্বারা প্রস্তাবিত,  এবং এশিয়ার বৃহত্তম বিনোদন পার্ক হিসাবে ডিজাইন কৃত (যা ১২০ একর (৪৯ হেক্টর) জুড়ে রয়েছে ), স্থানীয় কর্মকর্তাদের সাথে আর্থিক সমস্যার কারণে ১৯৯৮ সালে এর নির্মাণ বন্ধ হয়ে যায়, এবং ২০০৮ সালে আবার নির্মাণ শুরু করার প্রচেষ্টাও ব্যর্থ হয়। 

এই স্থানটিতে একটি প্রাসাদ-সদৃশ ভবন এবং মধ্যযুগীয় -থিমযুক্ত বাইরের ভবনের কাঠামো সহ বেশ কয়েকটি পরিত্যক্ত কাঠামো রয়েছে। স্থানটি পরিত্যক্ত থাকা অবস্থায় স্থানীয় কৃষকরা তাদের বিভিন্ন ফসল ফলানোর জন্য জমি পুনরুদ্ধার করেছিল। স্থানটি পরিদর্শন করার সময় লোকেরা জানিয়েছেন যে, কখনও কখনও, সাইটের পার্কিং লটে পার্কিং পরিচারক থাকতে পারে, সম্ভবত দর্শনার্থী এবং কৌতূহলী দর্শনার্থী যারা বেড়াতে এসেছেন তাদের সেবা করার জন্য। 

এই ধরনের একটি বিশাল নির্মাণ প্রকল্পের পরিত্যাগ চীনে একটি "সম্পত্তি বুদবুদ" এর অস্তিত্ব সম্পর্কে উদ্বেগ উত্থাপন করেছে।  

অসম্পূর্ণ এবং পরিত্যক্ত স্থাপনাগুলি মে ২০১৩ সালে ভেঙ্গে ফেলা হয়েছিল, ফলে পরিত্যক্ত পার্কটি কখনই শেষ হওয়ার জন্য কোন আশা থাকে না। পার্কটি একবার যেখানে দাঁড়িয়েছিল সেই জায়গার সাথে কী করা হবে সে সম্পর্কে কোনও সরকারি ইঙ্গিত না থাকলেও, রেইনউড গ্রুপের কোম্পানির বিনিয়োগ তদারকি বিভাগের প্রধান পরিদর্শক অ্যান ফেং বলেছেন, সাইটে একটি "বিস্তৃত বিলাসবহুল পণ্য সুপারমার্কেট" তৈরি করা হবে, কিন্তু সেই সময়ে প্রকল্পটি তখনও "পরিকল্পনা অনুমোদনের আনুষ্ঠানিকতার" মধ্য দিয়ে যাচ্ছিল। 

একটি শপিং মলের নির্মাণ, বাদালিং আউটলেট (Chinese pinyin), পরে ২০১৫ সালে সম্পন্ন হয় এবং সেই বছরের ২৬ জুন জনসাধারণের জন্য উন্মুক্ত করা হয়।

আরো দেখুন
---------

* বেইজিং শিজিংশান বিনোদন পার্ক
* নিউ সাউথ চায়না মল

তথ্যসূত্র
---------

1. ↑  Alsop, Zoe (২২ ডিসেম্বর ২০১১)। "Pictures: China's Fake Disneyland, Overgrown and Ghostly"। *National Geographic Daily News*। সংগ্রহের তারিখ ১৯ সেপ্টেম্বর ২০১২।
2. ↑  Taylor, Alan (১৩ ডিসেম্বর ২০১১)। "China's Abandoned Wonderland"। *The Atlantic*। সংগ্রহের তারিখ ১৭ ডিসেম্বর ২০১১।
3. ↑  Judkis, Maura (১৩ ডিসেম্বর ২০১১)। "See China's 'Wonderland,' an abandoned fake-Disneyland (PHOTOS)"। *HuffPost*। সংগ্রহের তারিখ ১৪ ডিসেম্বর ২০১১।
4. ↑  Shedlock, Mike (১৩ ডিসেম্বর ২০১১)। "This Abandoned Theme Park on the Edge of Shanghai Is Only The First Sign of a Major Crash"। *Business Insider*। ৭ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১১।
5. ↑  Gray, David (১২ ডিসেম্বর ২০১১)। "Editor's Choice Slideshow"। Reuters। সংগ্রহের তারিখ ১৪ ডিসেম্বর ২০১১।
6. ↑  Liqiang, Hou (১৩ মে ২০১৩)। "Beijing's Wonderland amusement park demolished"। *China Daily USA*। সংগ্রহের তারিখ ১৮ নভেম্বর ২০১৩।
7. ↑  Ren, Yuan (২৬ জুন ২০১৫)। "Abandoned theme park turned mega shopping mall"। *Time Out Beijing*। Time Out Group Ltd। ৭ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৩০ অক্টোবর ২০১৭।

বহিঃসংযোগ
---------

* ঘোস্ট ওয়ান্ডারল্যান্ড, আরবান আর্ট কোর
* ফটোগ্রাফ, গুগল ম্যাপ

টেমপ্লেট:Changping District
অন্য ব্যবহারের জন্য কলাবিদ্যায় স্নাতকোত্তর (দ্ব্যর্থতা নিরসন) দেখুন।
"এম.এ." শিরোনামকে এখানে পুনর্নির্দেশ করা হয়েছে। অন্য ব্যবহার জন্য এমএ (দ্ব্যর্থতা নিরসন) দেখুন।
**কলাবিদ্যায় স্নাতকোত্তর** (লাতিন: *Magister Artium* বা *আর্টিয়াম ম্যাজিস্টার*; সংক্ষেপে **এমএ** বা *এএম*) হল অনেক দেশে বিশ্ববিদ্যালয় কর্তৃক প্রদত্ত স্নাতকোত্তর উপাধি ধারক। ডিগ্রী সাধারণত মাস্টার অফ সায়েন্স এর সাথে বিপরীত হয়। যারা ডিগ্রিতে ভর্তি হয়েছেন তারা সাধারণত মানববিদ্যা এবং সামাজিক বিজ্ঞান, যেমন ইতিহাস, সাহিত্য, ভাষা, ভাষাবিদ্যা এর পরিধির মধ্যে অধ্যয়ন করেছেন। জনপ্রশাসন, রাজনৈতিক বিজ্ঞান, যোগাযোগ অধ্যয়ন, আইন বা কূটনীতি; যাইহোক, বিভিন্ন বিশ্ববিদ্যালয়ের বিভিন্ন নিয়ম রয়েছে এবং তারা সাধারণত প্রাকৃতিক বিজ্ঞান এবং গণিতের মধ্যে বিবেচিত ক্ষেত্রগুলির জন্য ডিগ্রি প্রদান করতে পারে। কোর্স সম্পন্ন করা এবং পরীক্ষায় উত্তীর্ণ, গবেষণা বা দুটির সংমিশ্রণে ডিগ্রি প্রদান করা যেতে পারে।

স্নাতকোত্তর ডিগ্রী শিক্ষার লাইসেন্স বা প্যারিস বিশ্ববিদ্যালয় এর Licentia docendi থেকে এর উৎপত্তিকে চিহ্নিত করে, যা "মাস্টার্স" তৈরি করার জন্য ডিজাইন করা হয়েছে যারা তাদের বিষয়ের স্নাতক শিক্ষক ছিলেন।

তথ্যসূত্র
---------

1. ↑   "Master of Arts"। *ক্যাথলিক বিশ্বকোষ*। নিউ ইয়র্ক: রবার্ট অ্যাপলটন কোম্পানি। ১৯৯৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------
চিত্রাদূর্গাতে ওনাকে ওবাভ্ভা গর্ত
**ওনাকে ওবাভ্ভা** ছিলেন একজন ভারতীয় নারী যোদ্ধা যিনি মহিশূরের সুলতান হায়দার আলীর সৈন্যদের সাথে কর্ণাটকের চিত্রাদুর্গায় একাই পেষণী দিয়ে লড়েছেন। তার স্বামী চিত্রাদুর্গার একটি নজর ঘাঁটির প্রহরী ছিলেন। কর্ণাটকে তাকে অন্যান্য নারী বীর যোদ্ধা আবাক্কা রানী, কেলাদী চেন্নামা ও কিত্তুর চেন্নামার সাথে শ্রদ্ধার সহিত স্মরণ করা হয়।

ওবাভ্ভার ঘটনা
-------------

চিত্রাদুর্গায় মাদাকারী নায়েকের শাসনামলে হায়দার আলী খান চিত্রদুর্গা আক্রমণের প্রস্তুতি নেন। পাশের একটি নজর ঘাঁটির এক পাশে একটি গর্ত ছিল যেখান দিয়ে হায়দার আলী খান তার সৈনদের দুর্গের ভেতরে প্রবেশের জন্য মনস্থির করেন। সে সময় নজর ঘাঁটিতে তার স্বামী কাহাল মুদ্দা হানুমা প্রহরায় ছিলেন। হানুমা দুপুরের খাবার খেতে যাওয়ার পর সৈনরা সেই গর্ত দিয়ে প্রবেশের সিদ্ধান্ত নেয়। ওবাভ্ভা সে সময় স্বামীর জন্য পানি আনতে গিয়ে দেখতে পান গর্ত দিয়ে সৈন্য প্রবেশ করছে। এরপর তিনি তার হাতে থাকা লোহার পিষুণী দিয়ে একে একে সৈন্যদের মাথায় আঘাত করেন এবং মৃতদেহ সরিয়ে নেন।

পরবর্তীতে তার স্বামী এসে দেখতে পান যে তার স্ত্রী সৈন্যদের মৃতদেহের পাশে রক্তাক্ত অবস্থায় দাঁড়িয়ে আছেন। একই দিন ওবাভ্ভা মৃত্যুবরণ করেন। তার মৃত্যু সম্পর্কে প্রচলিত তথ্য হলো, হয় তিনি শক থেকে মৃত্যুবরণ করেছেন অথবা সৈন্যরা তাকে হত্যা করেছে। যদিও ১৭৭৯ সালে হায়দার আলী শেষ পর্যন্ত দুর্গটি দখলে নিতে সমর্থ হন। তিনি হুলিয়া সম্প্রদায়ের নারী।

জনপ্রিয় সংস্কৃতিতে
-------------------

কান্নাডায় ওবাভ্ভাকে জনপ্রিয় একজন নারী যোদ্ধা হিসবে দেখা হয়। যে গর্ত দিয়ে হায়দার আলীর সৈন্যরা প্রবেশের চেষ্টা করেছিল সেই গর্তকে ওনাকে ওবাভ্ভা নামে অবহিত করা হয়। বিভিন্ন চলচ্চিত্রে তার বীরত্বের কাহিনী নিয়ে সঙ্গীত রচনা করা হয়েছে এবং তার নামে একটি ভাস্কর্য উন্মুক্ত করা হয়েছে।

তথ্যসূত্র
---------

1. ↑  Cathy Spagnoli, Paramasivam Samanna। *Jasmine and Coconuts: South Indian Tales* (1999 সংস্করণ)। Englewood, USA: Greenwood Publishing Group। আইএসবিএন 9781563085765। সংগ্রহের তারিখ ১০ সেপ্টেম্বর ২০১২।
2. ↑  "Why is BJP against Tipu Sultan, and was this always the case?"।
3. ↑  *March of Mysore Vol.3* (1966 সংস্করণ)। সংগ্রহের তারিখ ১০ সেপ্টেম্বর ২০১২।
4. ↑  B.N, Sri Sathyan, সম্পাদক (১৯৬৭)। *Mysore State Gazetteer - Chitradurga District*। Vol.4। Bangalore: Govt. of Mysore। পৃষ্ঠা 393। সংগ্রহের তারিখ ১০ সেপ্টেম্বর ২০১২।
5. ↑  Sarojini Shintri; Kurukundi Raghavendra Rao (১৯৮৩)। *Women freedom fighters in Karnataka*। Prasaranga, Karnatak University। পৃষ্ঠা 151। সংগ্রহের তারিখ ২০০৯-০৬-১৭।
**ওয়ারিস শাহ** (পাঞ্জাবি: وارث شاہ (গুরুবাদী), ਵਾਰਿਸ ਸ਼ਾਹ (গুরুবাদী); ১৭২২-১৭৯৮) একজন সুফিবাদী কবি যিনি চিশতিয়া তরিকার অনুসারী ছিলেন। তিনি ভারেতর পাঞ্জাবের অধিবাসী ছিলেন। পাঞ্জাবী সাহিত্যে বিশেষ অবদানের জন্য তিনি বিশেষভাবে পরিচিত।

প্রাথমিক জীবন
-------------

ওয়ারিস শাহ পাঞ্জাবের জানদিয়ালা শের খান (বর্তমানে পাকিস্তানে) নামক এলাকায় একটি বিশিষ্ট মুসলিম সৈয়দ পরিবারে জন্মগ্রহণ করেন এবং তিনি সৈয়দ মোহাম্মদ আল-মাক্কির শিষ্য ছিলেন। তার পিতার নাম ছিল গুলশের শাহ। যুবক অবস্থায় তার পিতা মাতা মারা যান।

শিল্পকর্ম
---------

ওয়ারিস শাহ প্রধানত *হীর রাঞ্জা* নামক কবিতার লেখক হিসেবে পরিচিত যার পঙ্কতিগুলো পাঞ্জাবী সাহিত্যের গুপ্তধন হিসেবে বিবেচিত হয়ে থাকে।
অষ্টাদশ শতাব্দির রাজনৈতিক প্রেক্ষাপট এবং পাঞ্জাবে অতিবাহিত তার জীবনের প্রতিটি ক্ষণের বাস্তুবিক চিত্রায়ন অনন্য হয়ে রয়েছে এবং সমগ্র কবিতাটি পাঞ্জাবী জীবনের রঙ্গীন ও মনোমুগন্ধকর চিত্রের সমাহার।

### কতিপয় রচনা

ওয়ারিস শাহ রচিত অনেক পঙ্‌ক্তি রয়েছে যা পাঞ্জাবে ব্যাপকভাবে সমাদৃত ও ব্যবহৃত হয়। উদাহরণস্বরুপ:

* *না আদাতান জান্দিয়ান নে, ভাবেইন কাটিয়ে পুরিয়ান পুরিয়ান জি*  ( একজন মানুষ কখনই তার অভ্যাস পরিত্যাগ করতে পারে না, এমনকি যদিও তাকে কুপিয়ে কুপিয়ে টুকরোও করা হোক না কেন।)

গণমাধ্যমে চরিত্রায়ণ
--------------------

ওয়ারিস শাহ’র জীবনী নিয়ে পাঞ্জাবী ভাষায় একটি চলচ্চিত্র নির্মিত হয়। ১৯৬৪ সালে *ওয়ারিস শাহ* নামে একটি পাকিন্তানি চলচ্চিত্র নির্মিত হয় সেখানে ওয়ারিস শাহ নাম ভূমিকায় অভিনয় করেন ইনায়াত হোসাইন ভাট্টি। ভারতেও ২০০৬ সালে ওয়ারিস শাহ এর জীবনী নিয়ে ওয়ারিস শাহ: ইশ্ক দা ওয়ারিস নামে আরেকটি ছবি নির্মিত হয় যার কেন্দ্রীয় চরিত্রে অভিনয় করেন গুরদাস মান।

তথসূত্র
-------

1. ↑  Naqvi, Sayyid Maqsood, সম্পাদক (১৯৯১)। *Riaz Al-Ansab*। Izhar Sons Printer। পৃষ্ঠা 684।
2. ↑  Chopra, R M (১৯৯৯)। *Great Sufi Poets of the Punjab*। Calcutta: Iran Society।
3. ↑  From the book *Heer Waris Shah* (Chatur Singh Jeevan Singh) in Gurmukhi

আরো দেখুন
---------

* পাঞ্জাবী ভাষার কবিদের তালিকা

বহিঃসংযোগ
---------

* Heer Complete  উত্তর আমেরিকার পাঞ্জাব একাডেমীর ওয়েবসাইট

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* নেদারল্যান্ডস
* পোল্যান্ড

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* সুডক (ফ্রান্স)
	+ ১

 |
মাইক্রোস্কোপে দৃশ্য মানবদেহের ফুসফুসের কলার নমুনা
**কলাস্থানবিদ্যা** (ইংরেজি: Histology) বিশুদ্ধ উদ্ভিদবিজ্ঞান ও প্রাণীবিজ্ঞানের একটি প্রধান শাখা, এ শাখায় বহুকোষী জীবেদের (অর্থাত প্রাণী ও উদ্ভিদ) বিভিন্ন কলার অবস্থান, গঠন, আকার, আয়তন ও কাজ সম্বন্ধে আলোচনা করা হয়।  কোষবিজ্ঞান বা সাইটোলজি (cytology) ও কলাবিজ্ঞানের (হিস্টোলজি) প্রধান পার্থক্য হল কোষ বিজ্ঞানে মূলতঃ আলাদা আলাদা ভাবে ভাসমান কোষেদের বর্ণনা করা হয়। কলার মধ্যে অবস্থান কালে কোষের জে ত্রিমাত্রিক আকৃতি থাকে, বিচ্ছিন্ন ভাবে ভাসমান কোষে তা থাকে না। ফলে কোষের আকৃতি কেবল কলা বিজ্ঞানে কাজে লাগে কোষবিজ্ঞানে কোন কাজে আসে না। কোষবিজ্ঞান প্রধানত কেন্দ্রকের (নিউক্লিয়াস) চেহারা ও সাইটোপ্লাস্মের আয়তন ও রংএর পার্থক্য দ্বারা চালিত হয়। কলাবিজ্ঞানে শুধু কোষেদের আকৃতিই নয়, কোষদের অবস্থান, পারস্পরিক নৈকট্য ও আন্তঃকোষীয় সংযোগ, ও ধাত্র ইত্যাদির সাহাযয়ে কলার পরিচয়, কলার মধ্যে কোন অসঙ্গতি আছে কিনা, পরিচয়হীন কলার উ্তপত্তিগত সূত্র, অসমবৃদ্ধি, অবৃদ্ধি, অতিবৃদ্ধি ও কর্কট্রোগের সম্ভাবনা ইত্যাদি সন্ধান করা হয়।

কলাস্থানিজ্ঞানের সঙ্গে ওতপ্রোতভাবে জড়িত আছে কলারসায়ন (Histochemistry) যাতে কলার উপর নানা রকম রাসায়নিক প্রক্রিয়ায় কলাকে নানা রঙে রঞ্জিত করে অণুবীক্ষণ যন্ত্রে দেখার উপযোগী করা হয়।

তথ্যসূত্র
---------

1. ↑  "Histology | physiology"। *Encyclopedia Britannica* (ইংরেজি ভাষায়)। সংগ্রহের তারিখ ২০১৮-১০-২৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "DefinedTerm: Histology"। *Defined Term* (ইংরেজি ভাষায়)। ২০১৮-১০-২৯ তারিখে মূল থেকে আর্কাইভ করা। সংগ্রহের তারিখ ২০১৮-১০-২৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Maximow, Alexander A.; Bloom, William (১৯৫৭)। *A textbook of Histology* (Seventh সংস্করণ)। Philadelphia: W. B. Saunders Company। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Leeson, Thomas S.; Leeson, C. Roland (১৯৮১)। *Histology* (Fourth সংস্করণ)। W. B. Saunders Company। পৃষ্ঠা 600। আইএসবিএন 978-0721657042। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

| * দে
* স
প্রাণিবিজ্ঞান-এর সাধারণ শাখাসমূহ |
| --- |
| বিশুদ্ধ প্রাণিবিজ্ঞান | 
* অঙ্গসংস্থান
* শারীরস্থান
* শারীরবৃত্ত
* কোষবিদ্যা
* কলাস্থানবিদ্যা
* ভ্রূণবিদ্যা
* বংশগতিবিদ্যা
* বাস্তব্যবিদ্যা / বাস্তুবিদ্যা
* শ্রেণিবিন্যাসবিদ্যা

 |
| ফলিত প্রাণিবিজ্ঞান | 
* মৎস্য চাষ
* মৌমাছি পালন
* রেশম চাষ
* চিংড়ি চাষ
* মুক্তা চাষ

 |
| বিশেষিত প্রাণিবিজ্ঞান | 
* ফিতাকৃমিবিদ্যা
* সুতাকৃমিবিদ্যা
* পতঙ্গবিদ্যা
* মাৎস্যবিদ্যা
* পাখিবিদ্যা
* স্তন্যপায়ীবিদ্যা

 |
**কলিকাতা লিটল ম্যাগাজিন লাইব্রেরি ও গবেষণা কেন্দ্র** ভারতের পশ্চিমবঙ্গ রাজ্যের রাজধানী কলকাতা শহরে অবস্থিত একটি বেসরকারী গ্রন্থাগার। মূলতঃ পত্র-পত্রিকা সংরক্ষণ ও পঠন-পাঠনের উদ্দেশ্যে সন্দীপ দত্ত ১৯৭৮ খ্রিস্টাব্দের ২৩শে জুন ব্যক্তিগত উদ্যোগে সামান্য কয়েকটি পত্র-পত্রিকা নিয়ে এই গ্রন্থাগার চালু করেন, যা বর্তমানে ভারতের অন্যতম সমৃদ্ধ পত্রিকার সংগ্রহালয় হিসেবে গণ্য হয়ে থাকে।

প্রতিষ্ঠা
---------

১৯৭২ খ্রিস্টাব্দে কলকাতার স্কটিশ চার্চ কলেজের একুশ বছর বয়সী বাংলা বিভাগের ছাত্র সন্দীপ দত্ত ভারতের জাতীয় গ্রন্থাগারে পত্র-পত্রিকা সন্ধান করতে গিয়ে সেগুলির প্রতি চূড়ান্ত অবহেলা ও সংরক্ষণের অভাব লক্ষ্য করেন। কলকাতার সবচেয়ে বড় গ্রন্থাগারে পত্র-পত্রিকার এই অবস্থা দেখে সন্দীপ দত্ত ব্যক্তিগত উদ্যোগে শুধুমাত্র পত্র পত্রিকার পঠন-পাঠন ও সংরক্ষণের উদ্দেশ্যে একটি গ্রন্থাগার প্রতিষ্ঠার সিদ্ধান্ত নেন। এই বছর ২৭ থেকে ৩০শে সেপ্টেম্বর, তিনি নিজের বাড়ীতে ৭৫০টি পত্র-পত্রিকা নিয়ে একটি প্রদর্শনী করেন। ১৯৭৬ খ্রিস্টাব্দে কলকাতা বইমেলায় সন্দীপ দত্ত তাঁর পত্র-পত্রিকার সংগ্রহ নিয়ে অংশগ্রহণ করেন। ১৯৭৮ খ্রিস্টাব্দের ২৩শে জুন মাসে কলকাতার ১৮/এম টেমার লেনে তাঁর পৈতৃক বাড়ির একতলায় তিনি *বাংলা সাময়িকপত্র পাঠাগার ও গবেষণা কেন্দ্র* নামক একটি গ্রন্থাগার স্থাপন করেন। ১৯৭৯ খ্রিস্টাব্দের ৮ই মে গ্রন্থাগারটির সদস্যপদ জনগণের জন্য উন্মুক্ত করা হয়। ১৯৯৬ খ্রিস্টাব্দে এই প্রতিষ্ঠানকে নথীভুক্ত করা হয় এবং নতুন নামকরণ করা হয় *কলিকাতা লিটল ম্যাগাজিন লাইব্রেরি ও গবেষণা কেন্দ্র*। ২০১৭ সালে এই লাইব্রেরি ও গবেষণা কেন্দ্রটি চার দশক পূর্ণ করে।

সংগ্রহ
------

সন্দীপ দত্ত দেড় হাজার সাময়িকী পত্র-পত্রিকা নিয়ে তাঁর গ্রন্থাগার শুরু করেন। বর্তমানে এই গ্রন্থাগারে বাংলা, ইংরেজি ও হিন্দি ভাষায় ছয় হাজার সাময়িকী পত্র-পত্রিকা ও দুই হাজার কাব্যগ্রন্থ রয়েছে। এই পাঠাগারে সবুজপত্র, কল্লোল, লাঙ্গল, সংহতি, প্রগতি, ময়ুখ, কালিকলম, পরিচয়, বঙ্গলক্ষ্মী, নবযুগ, ধুমকেতু, নাচঘর, পূর্বাশা, কবিতা, চতুরঙ্গ, অরণি, সমসাময়িক, গল্পভারতী ইত্যাদি দুর্লভ ও বিখ্যাত পত্রপত্রিকা রয়েছে। হাংরি আন্দোলনের বুলেটিন, ম্যানিফেস্টো, পত্রিকা ইত্যাদি কেবল এই গবেরষণাগারে সংরক্ষণ করা হয়েছে।

স্বীকৃতি
--------

২০২৩-এ দক্ষিণ কলকাতার সন্তোষপুরের সার্ভে পার্কের পুজোর বিষয় ছিল সন্দীপ দত্ত এবং তার কলিকাতা লিটল ম্যাগাজিন লাইব্রেরি ও গবেষণা কেন্দ্র। তিরিশ হাজার পত্রিকা দিয়ে সাজানো হয়েছিল এই পূজার মণ্ডপ।

### তথ্যসূত্র

1. 1 2 3  Dey, Anurag। "Kolkata's Big LIbrary Of Little Magazines"। ২৩ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ১ নভেম্বর ২০১১।
2. ↑  Singh, Shiv Sahay। "Little Valuable Treasures"। সংগ্রহের তারিখ ১ নভেম্বর ২০১১।
3. ↑  Das, Soumitra (২০ জুলাই ২০০৮)। "LIttle Things Mean A Lot"। Calcutta, India: The Telegraph। সংগ্রহের তারিখ ১ নভেম্বর ২০১১।
ওয়ারুন্টর্ন পাওনিল 
**ওয়ারুন্টর্ন পাওনিল** (থাই: วรันธร เปานิล; জন্ম ২৩ ফেব্রুয়ারি ১৯৯৪), ডাকনাম **ইঙ্ক** (থাই: อิ้งค์), মঞ্চনাম **ইঙ্ক ওয়ারুন্টর্ন** দ্বারাও পরিচিত, একজন থাই গায়ক, অভিনেত্রী ও কন্ঠ অভিনেত্রী।

২০০৬ সালে, তিনি একটি মিউজিক ভিডিওতে অভিনয়ের মাধ্যমে তার কর্মজীবন শুরু করেন, পপ গ্রুপ চিলি হোয়াইট চকের সদস্য হওয়ার আগে, যা তিনি ২০০৯ সালে ছেড়েছিলেন।  ২০১৫ সালে, তিনি একক শিল্পী হিসাবে ফিরে আসেন এবং রাজনৈতিক রোমান্স চলচ্চিত্র *স্ন্যাপ* -এ প্রধান ভূমিকা নেন।  তার প্রথম একক, "ইনসমনিয়া", থাইল্যান্ডের মিউজিক চার্টে এক নম্বরে উঠেছিল।

তথ্যসূত্র
---------

1. 1 2  "ส่องประวัติสาวเสียงใส "อิ๊งค์" ต้อนรับซิงเกิ้ลใหม่ "เกี่ยวกันไหม(You?)""। *daradaily.com* (থাই ভাষায়)। Daradaily। ২০১৭-১১-১২। সংগ্রহের তারিখ ২০১৮-০৭-০৮।
2. ↑  รุ่งรจนา, ปวรพล (২০১৭-১২-২৯)। อิ้งค์-วรันธร เปานิล: 5 เพลงซินธ์ป๊อปสดใสจากศิลปินสาวเสียงหวาน। *adaymagazine.com* (থাই ভাষায়)। Day Poets। ২০১৮-০৭-০৮ তারিখে মূল থেকে আর্কাইভ করা। সংগ্রহের তারিখ ২০১৮-০৭-০৮।

বহিঃসংযোগ
---------

* বক্স মিউজিক এ ওয়ারুনটর্ন পাওনিল (থাই ভাষায়)
**কল্লোল যুগ** বলতে বাঙলা সাহিত্যের একটি ক্রান্তি লগ্নকে বোঝায় যখন বাঙলা কবিতা ও কথাসাহিত্যে আধুনিকতার বীজ অঙ্কুরিত হয়েছিল।

বৈশিষ্ট্য
---------

কল্লোল নামীয় একটি সাময়িক পত্রের মাধ্যমে একদল তরুণ কবি-সাহিত্যিকের হাতে পাশ্চাত্য আধুনিকতার পত্তন হয়। অচিরেই অন্যান্য সাময়িক ও সাহিত্য পত্রেও এই আধুনিকতার অগ্নিস্পর্শ লাগে। প্রথম বিশ্বযুদ্ধোত্তর কালে ১৯৩০-এর দশক কল্লোল যুগের সমার্থক। কবি বুদ্ধদেব বসু এই নবযুগের অন্যতম কাণ্ডারী। যে সময়ে কল্লোলের আবির্ভাব তখন বাঙলা সাহিত্যের দিগন্ত সর্বকোণে কবি রবীন্দ্রনাথের প্রভাবে প্রোজ্জ্বল। কল্লোল যুগের নাবিকদের মূল লক্ষ্য ছিল রবীন্দ্র বৃত্তের বাইরে সাহিত্যের একটি মৃত্তিকাসংলগ্ন জগৎ সৃষ্টি করা। কল্লোল যুগের একটি প্রধান বৈশিষ্ট ছিল রবীন্দ্র বিরোধিতা।

১৯২৩ সালে প্রবর্তিত *কল্লোল* পত্রিকার কর্ণধার ছিলেন দীনেশরঞ্জন দাশ ও গোকুলচন্দ্র নাগ। *কল্লোল* পত্রিকার আবহে দ্রুত অনুপ্রাণিত হয় প্রগতি, উত্তরা, কালিকলম, পূর্বাশা ইত্যাদি পত্রপত্রিকা। অন্যদিকে আধুনিকতার নামে যথেচ্ছাচারিতা ও অশ্লীলতার প্রশ্রয় দেয়া হচ্ছে এই রকম অভিযোগ এনে শনিবারের চিঠি পত্রিকাটি ভিন্ন বলয় গড়ে তোলে মোহিতলাল মজুমদার, সজনীকান্ত দাস, নীরদ চৌধুরী প্রমুখের সক্রিয় ভূমিকায়।

কবিতার ক্ষেত্রে যাদের নাম কল্লোল যুগের শ্রেষ্ঠ নায়ক বিবেচনায় প্রচারিত তারা হলেন কবি সুধীন্দ্রনাথ দত্ত, বুদ্ধদেব বসু, অমিয় চক্রবর্তী, জীবনানন্দ দাশ, বিষ্ণু দে। এই পাঁচজন বিশিষ্ট কবিকে একসাথে বলা হয় বাংলা সাহিত্যের পঞ্চপাণ্ডব। এ পঞ্চপাণ্ডবই ছিলেন মূলত কল্লোল যুগের কাণ্ডারি। তবে কাজী নজরুল ইসলাম, প্রেমেন্দ্র মিত্র, অচিন্ত্যকুমার সেনগুপ্ত, সঞ্জয় ভট্টাচর্য, অবনীনাথ রায় প্রমুখ অনেকেরই ভূমিকা কোন অংশে খাটো করে দেখবার উপায় নেই।

অচ্যিন্তকুমার সেন রচিত *কল্লোল যুগ* এ বিষয়ে একটি প্রামাণ্য গ্রন্থ।

তথ্যসূত্র
---------

1. ↑  "কল্লোল যুগ – BENGAL BARTA | বেঙ্গল বার্তা" (ইংরেজি ভাষায়)। সংগ্রহের তারিখ ২০২১-০২-২৭।
2. ↑  Bose, Buddhadeva (১৯৮৮)। *Buddhadeba Basura racanāsaṃgraha*। Granthālaẏa।

বহিঃসংযোগ
---------
**কষা মাংস** (**মাটন কারি**, **ভেড়ার মাংস** বা **ছাগলের মাংস**) হল একটি পদ যা ছাগলের মাংস (বা কখনও কখনও ভেড়ার মাংস) ও শাকসবজি থেকে তৈরি করা হয়। পদটি দক্ষিণ এশিয়া ও ক্যারিবীয় অঞ্চলের সমস্ত রাজ্য, দেশ ও অঞ্চল জুড়ে বিভিন্ন বৈচিত্র্যে পাওয়া যায়।

মূলত একটি মাটির পাত্রে সমস্ত উপাদান একত্রিত করে এবং একটি মাটির চুলায় কাঠের আগুনে পুরো তরকারিটিকে ধীরে ধীরে রান্না করে কষা মাংস তৈরি করা হয়। আজ এটি একটি বড় কড়াইতে সমস্ত উপাদান ও মশলা সংক্ষিপ্তভাবে সাঁতলানোর পরে প্রেসার কুকার এবং ধীর কুকার ব্যবহার করে রান্না করা হয়। অনেকক্ষণ ধরে রান্না করা মাংস সাধারণভাবে রান্না করা মাটনের চেয়ে বেশি নরম হয়। কষা মাংস সাধারণত ভাতের সঙ্গে বা ভারতীয় রুটি, যেমন নান বা পরোটার সাথে পরিবেশন করা হয়। পদটি *রাগি* নামে একটি খাদ্যশস্য দিয়েও পরিবেশন করা যেতে পারে।

উপকরণ
-----

কষা মাংস তৈরিতে ব্যবহৃত সাধারণ উপাদানগুলির মধ্যে রয়েছে: ভেড়া বা ছাগলের মাংস, লবণ, হলুদ গুঁড়া, সরিষার তেল, আদা রসুন বাটা, দই, মশলা, পেঁয়াজ, মরিচ, টমেটো ও ধনে পাতা।

বৈচিত্র
-------

### কাশ্মীর

কষা মাংস কাশ্মীরি খাবারের একটি কেন্দ্রীয় অংশ। হিন্দু এবং মুসলমান উভয়ই একই পদ তৈরি করে তবে ভিন্ন মশলা দিয়ে। কাশ্মীরি মুসলমানরা তাদের পদে পেঁয়াজ ও রসুন ব্যবহার করে, অন্যদিকে কাশ্মীরি হিন্দুরা তাদের পদের স্বাদ বাড়াতে পেঁয়াজ এবং রসুনের পরিবর্তে আদা গুঁড়ো ব্যবহার করে। অন্যান্য উপকরণ, যেমন হিং, পেঁয়াজ, জাফরান, লাল মরিচের গুঁড়া, মৌরি, লবঙ্গ, দারুচিনি, সরিষার তেল ও তেজপাতা পদের উপর নির্ভর করে ব্যবহার করা যেতে পারে। বেশিরভাগ কষা মাংসের পদ ওয়াজওয়ানের অংশ, ৩৬টি ধারার একটি খাবার যা বিবাহের সময় পরিবেশন করা হয়।

তথ্যসূত্র
---------

1. ↑  Cooking time Prep: 25 mins Cook: 3 hrs। "Goat curry"। BBC Good Food। সংগ্রহের তারিখ ৫ সেপ্টেম্বর ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**প্রবীর মজুমদার** (জন্ম ৬ জানুয়ারি ১৯২৯ - মৃত্যু ১০ অক্টোবর ১৯৯০) বাংলা আধুনিক গানের স্বর্ণযুগের প্রখ্যাত গীতিকার ও সুরকার ছিলেন। তিনি স্বর্ণযুগের বিভিন্ন শিল্পীদের সাথে কাজ করেছেন। বাংলা চলচ্চিত্র জগতে সঙ্গীত পরিচালক হিসাবে তাঁর উল্লেখযোগ্য কাজগুলি হল সূর্যসাক্ষী (১৮৮১), জীবন কাহিনী (১৯৬৪) ইত্যাদি।

কর্মজীবন
--------

প্রবীর মজুমদার ৬ জানুয়ারি ১৯২৯ সালে জন্মগ্রহণ করেন। তাঁর পিতা ছিলেন সুরবন্ধু মজুমদার। তাঁর স্ত্রী শ্রীমতী চিত্রা দেবী ছিলেন আকাশবাণীর কণ্ঠ শিল্পী ও তাঁর কন্যা সায়ন্তনী মজুমদার বর্তমান সঙ্গীত জগতের একজন প্রখ্যাত কণ্ঠ শিল্পী।

তাঁর সুরে কালজয়ী গানের মধ্যে অনল চট্টোপাধ্যায়ের কথায় ও দ্বিজেন মুখোপাধ্যায়ের কণ্ঠে *জীবনের এই বালুকাবেলায়*, শ্যামল ঘোষের কথায় ও বনশ্রী সেনগুপ্তের কণ্ঠে *আজ বিকেলের ডাকে তোমার চিঠি*, সত্যেন দত্তের কথায় সনত সিংহের কণ্ঠে *কে আমারে বলতে পারে রং মশালের মশাল কৈ?*, রঞ্জিত দের কথায় ও সনত সিংহের কণ্ঠে *এক এক্কে এক দুই এক্কে দুই নামতা পড়ে ছেলেরা সব* ইত্যাদি। এছাড়া তিনি অসংখ্য বাংলা আধুনিক গান রচনা করেছিলেন। তিনি মহান সুরকার সলিল চৌধুরীর সহকারী সঙ্গীত পরিচালক ছিলেন।

তথ্যসূত্র
---------

1. ↑  "Prabir Majumder"। *IMDb* (ইংরেজি ভাষায়)। সংগ্রহের তারিখ ২০২৩-০২-০৯।

বহিঃসংযোগ
---------

* ইন্টারনেট মুভি ডেটাবেজে প্রবীর মজুমদার (ইংরেজি)
উইকিমিডিয়া কমন্সে **কলভিলিয়া রেসিমোসা** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***কলভিলিয়া রেসিমোসা***

**কলভিলিয়া** (বৈজ্ঞানিক নাম *Colvillea racemosa*) **Fabaceae** পরিবারের **Colvillea** গণের কলাই প্রজাতি। এছাড়া সাধারণ নাম কোলভিল মহিমা দ্বারা পরিচিত হয়। এটা অষ্ট্রেলিয়ায় পত্রমোচী গাছ এবং উত্তর আমেরিকা চাষ করা হয়।

বিবরণী
------

### নামকরণ

স্যার চার্লস কোলভিল মরিশাসের নাম আনুসারে নামকরণ করা হয়।

### আকার

পূর্ব-আফ্রিকার প্রজাতি। গাছটি আকারে বড় ও পত্রমোচী। উচ্চতা ১০ থেকে ১৬ মি। ডালপালা ছড়ানো, দেখতে কৃষ্ণচূড়ার মতন। যৌগপত্র, প্রায় মিটার খানেকের মতন লম্বা। পক্ষ ২০ থেকে ৩০ জোড়া। গ্রীষ্মের শুরুতে পাতা ঝরায়।

### ফুল

হেমন্তে ফুল ফোটে। ৪০ থেকে ৪৫ সেমি লম্বা ও ফুলের ডাঁটা ঝলন্ত। ৩ থেকে ৫ সেমি চওড়া কমলা রঙের ফুল ফোটে। গোড়া থেকে ফুল ফুটে সামলের দিকে এগোয়। বৃতি রঙিন। পাপড়ি ৫ টি, শক্ত, খাটো, গাঢ়কমলা রঙের মটর আকৃতির ফুল।

চিত্রশালা
---------

* Colvillea racemosa Flowers*Colvillea racemosa* Flowers
* Colvillea racemosa Flowers*Colvillea racemosa* Flowers

তথ্যসূত্র
---------

1. ↑  দ্বিজেন শর্মা লেখক; *বাংলা একাডেমী ; ফুলগুলি যেন কথা*; মে ১৯৮৮; পৃষ্ঠা- ১৭, আইএসবিএন ৯৮৪-০৭-৪৪১২-৭
**কলম উচ্চ বিদ্যালয়** রাজশাহী বিভাগের অন্তর্গত নাটোর জেলার একটি বিখ্যাত ও সুপ্রাচীন বিদ্যালয়। এটি ১৯২৪ সালে প্রতিষ্ঠিত হয় এবং এর প্রতিষ্ঠাতা জমিদার হেরম্ভনাথ ভট্টাচার্য।

বর্ণনা
------

নাটোর জেলার অন্তর্গত সিংড়া উপজেলাধীন ৪নং কলম ইউনিয়ন তথা চলনবিলের দক্ষিণ প্রান্তে কলম গ্রামের বিখ্যাত জমিদার হেরম্ভনাথ ভট্টাচার্য নিজস্ব উদ্যোগে বিদ্যালয়টি প্রতিষ্ঠা করেন। তিনি ১৯১৪ সালে বিদ্যালয়টি প্রতিষ্ঠা করেন।এটিই কলম গ্রামের সবচেয়ে প্রাচীন শিক্ষাপ্রতিষ্ঠান।এরপরে ১৯২৪ সালে সেটিকে উচ্চ বিদ্যালয়ে পরিনত করা হয়। ১৯২৬ সালে কলকতা বিশ্ববিদ্যালয়ের সিনেট কর্তৃক এটি স্বীকৃতি লাভ করে।

স্থানীয় জমিদার হেরম্ভনাথ ভট্টাচার্য, রাধাকান্ত বাবু, এ্যাড:শহিদুল্লাহ মিয়া এবং সাবেক প্রধান শিক্ষক বদিউজ্জামান(মৃত) সাহেবের সার্বিক প্রচেষ্টায় এটি ঐতিহ্যবাহী একটি বিদ্যালয়ে রূপান্তরিত হয়েছে।

অবস্থান
-------

বিদ্যালয়টি নাটোর জেলা সদর থেকে ২৮ কিলোমিটার উত্তরপূর্ব এবং সিংড়া উপজেলা থেকে ৮ কিলোমিটার দক্ষিণপূর্ব পাকা রাস্তার সাথে সংযুক্ত।

আরও দেখুন
---------

* সিংড়া উপজেলা

তথ্যসূত্র
---------

1. 1 2  বিদ্যালয় পরিচিত[*স্থায়ীভাবে অকার্যকর সংযোগ*]